邱威傑

邱威傑係臺灣政治人物、部落客、YouTuber、網絡名人。現任臺北市議員，建國中學、台灣大學人類學系肄業。台灣渥克劇團編劇同演員、以筆名南宮博士從事遊戲評論、曾喺Madhead同北京迪士尼公司任職，2015年時成立65535工作室同埋YouTube頻道「上班不要看」，並以呱吉為名經營個人頻道，2018年以無黨籍身分參選第13屆臺北市議員松山信義選區嘅市議員並當選，成為第一位踏入政壇嘅台灣YouTuber。

生平

學生時期 
就讀建國中學時，曾經同丁允恭、劉燈等人，開辦地下刊物《火種》，反抗威權統治同埋國民黨扶植嘅組織「薪傳社」。

參選市議員 

2018年4月2號，邱威傑宣布以無黨籍身分參選台北市議員第三選區市議員，並將名改成「邱議員」，拍攝相關影片。同年5月，將姓名改返原名「邱威傑」。邱威傑嘅競選經費原訂係新台幣120萬，喺選後結算約花費170萬。

2018年5月23號，被媒體周刊王報導同其餘四位候選人係「友柯五劍客」，邱威傑表示「因為這名字實在太遜，叫我參加我都不屑，但如果柯文哲自己跑過來說，覺得你這個年輕人很有膽識，當別人對你釋出善意，會說不的人也是滿莫名其妙。」

2018年9月3號，邱威傑喺個人YouTube頻道開播新節目《民主開箱》，第一集係揭露中天電視台嘅業務配合價碼，觀看次數超過37萬人次。

2018年11月4號，表態支持柯文哲連任當台北市市長，稱其餘台北市市長候選人都唔完美。

2018年11月24號，以11,786票當選臺北市松山信義區市議員，並表示自己下一屆選舉唔會爭取連任。邱威傑話，上任後預計會出席八九成會期，並唔打算全勤，但只要唔開會就唔會攞出席費。

選舉紀錄

2018年臺北市議員選舉(松山區、信義區)

攷

邱威傑個人部落格《遊戲噗》
 《民主開箱未來城市》松山。信義區市議員邱威傑競選網站
臺北市議會邱威傑議員簡介

類:臺灣YouTuber
類:國立臺灣大學舊生
威傑
類:輔仁大學舊生
類:劇作家
類:臺灣舞臺劇演員
類:評論員
類:臺北人
類:台灣政治人